CELEX: 22009D0136
Language: mt
Date: 2009-12-04 00:00:00
Title: Deċiżjoni tal-Kumitat Konġunt taż-ŻEE No 136/2009 tal- 4 ta’ Diċembru 2009 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE

11.3.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 62/28
               
            DEĊIŻJONI TAL-KUMITAT KONĠUNT TAŻ-ŻEE
      No 136/2009
      tal-4 ta’ Diċembru 2009
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn ‘il quddiem imsejjaħ ‘il-Ftehim’, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 28/2009 tas-17 ta’ Marzu 2009 (1).
               
            
                  (2)
               
               
                  Id-Deċiżjoni tal-Kummissjoni 2008/809/KE tal-14 ta’ Ottubru 2008 dwar in-nuqqas ta’ inklużjoni ta’ ċerti sustanzi f’Annessi I, IA jew IB fid-Direttiva 98/8/KE tal-Parlament Ewropew u tal-Kunsill dwar it-tqegħid fis-suq tal-prodotti bijoċidali (2) għandha tiġi inkorporata fil-Ftehim,
               
            
                  (3)
               
               
                  Id-Deċiżjoni tal-Kummissjoni 2008/831/KE tal-31 ta’ Ottubru 2008 li tistabbilixxi data ta’ skadenza ġdida għall-preżentazzjoni ta’ dossiers għal ċerti sustanzi li għandhom jiġu eżaminati skont il-programm ta’ 10 snin imsemmi fl-Artikolu 16(2) tad-Direttiva 98/8/KE (3) għandha tiġi nkorporata fil-Ftehim.
               
            IDDEĊIEDA KIF ĠEJ:
      Artikolu 1
      Il-punti li ġejjin għandhom jidħlu wara l-punt 12zh (id-Deċiżjoni tal-Kummissjoni 2008/763/KE) tal-Kapitolu XV tal-Anness II mal-Ftehim:
      
                  “12zi.
               
               
                  
                     32008 D 0809: Id-Deċiżjoni tal-Kummissjoni 2008/809/KE tal-14 ta’ Ottubru 2008 dwar in-nuqqas ta’ inklużjoni ta’ ċerti sustanzi f’Annessi I, IA jew IB fid-Direttiva 98/8/KE tal-Parlament Ewropew u tal-Kunsill dwar it-tqegħid fis-suq ta’ prodotti bijoċidali (ĠU L 281, 24.10.2008, p. 16).
               
            
                  12zj.
               
               
                  
                     32008 D 0831: Id-Deċiżjoni tal-Kummissjoni 2008/831/KE tal-31 ta’ Ottubru 2008 li tistabbilixxi data ta’ skadenza ġdida għall-preżentazzjoni ta’ dossiers għal ċerti sustanzi li għandhom jiġu eżaminati skont il-programm ta’ 10 snin imsemmi fl-Artikolu 16(2) tad-Direttiva 98/8/KE (ĠU L 295, 4.11.2008, p. 50).”
               
            Artikolu 2
      It-testi tad-Deċiżjonijiet 2008/809/KE u 2008/831/KE fil-lingwa Islandiża u dik Norveġiża, li se jkunu ppubblikati fis-Supplimet taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar il-5 ta’ Diċembru 2009, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*)
      
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-4 ta’ Diċembru 2009.
         
            
               Għall-Kumitat Konġunt taż-ŻEE
            
            
               Il-President
            
            Oda Helen SLETNES
         
      
      
         (1)  ĠU L 130, 28.5.2009, p. 21.
      
         (2)  ĠU L 281, 24.10.2008, p. 16.
      
         (3)  ĠU L 295, 4.11.2008, p. 50.
      
         (*)  Ma huma indikati l-ebda ħtiġijiet kostituzzjonali.